Ինչպես նշված է նախարարի՝ կառավարություն ներկայացրած որոշման նախագծում, 2017 թվականից «Գիտությունների ազգային ակադեմիայի հայկական հանրագիտարան հրատարակչություն» ՊՈԱԿ-ը նախաձեռնել է Հովհաննես Թումանյանի ծննդյան 150-ամյակին նվիրված «Հովհաննես Թումանյան» գրական հանրագիտարանի պատրաստումը: Հանրագիտարանի հրատարակման համար կազմակերպության ֆինանսական միջոցները բավարար չեն եղել, քանի որ անհրաժեշտ է եղել համապատասխան հեղինակների և լրացուցիչ մասնագետ խմբագիրների ներգրավում: Այդ իսկ պատճառով անհրաժեշտ է կառավարության ֆինանսական օգնությունը։